KOHLI
ముగిసిన కోహ్లీ న్యూయార్క్‌ పర్యటన?
న్యూయార్క్‌: భారత క్రికెట్‌ జట్టు సారథి విరాట్‌ కోహ్లీ న్యూయార్క్‌ పర్యటన ముగిసింది. ఛాంపియన్స్‌ ట్రోఫీ వెస్టిండీస్‌ పర్యటనలతో బిజీగా గడిపిన కోహ్లీ కాస్త సేదతీరేందుకు న్యూయార్క్‌ వెళ్లిన సంగతి తెలిసిందే. తాజాగా ఈ విహారయాత్రను ముగించుకున్న కోహ్లీ స్వదేశానికి బయిలుదేరినట్లు సమాచారం. న్యూయార్క్‌లోని ప్రముఖ ప్రదర్శనశాలను సందర్శించిన కోహ్లీ….ఇందుకు సంబంధించిన ఫోటోలను సోషల్‌ మీడియా ద్వారా అభిమానులతో పంచుకున్నాడు. ఆతర్వాత ఓ కారులో ప్రయాణిస్తున్న ఫోటోను పంచుకున్న కోహ్లీ తిరిగి యథాస్థితికి అని పేర్కొన్నాడు. దీంతో కోహ్లీ భారత్‌కు పయనమైనట్లు తెలుస్తోంది. త్వరలో కోహ్లీ సేన శ్రీలంక పర్యటనకు వెళ్లనుంది. ఈ పర్యటనలో ఆతిథ్య జట్టుతో మూడు టెస్టులు, ఐదు వన్డేలు, ఏకైక టీ20 ఆడనుంది. ఇరు జట్ల మధ్య తొలి టెస్టు ఈనెల 26నుంచి ప్రారంభం కానుంది.